GiliGold/VAD_KnessetCorpus huggingface dataset:
שמשון רוט: הדירקטיבה שמוצגת פה כאמצעי לאחסון גז היא לא תקן, ודירקטיבה מדברת בשפה אחרת מתקנים ומכסה נושאים אחרים, שאינם קשורים לתקן, ולעומת זאת היא לא קובעת את המפרט הטכני באותה רמה שתקן עושה זאת, ולכן אני חושב שהיא גורעת מהאמינות שסעיף כזה יכול לתת על ידי הצמדה של המתקנים לתקנים.
יוסף יורבורסקי: כשאנחנו היום מדברים על מכלי לחץ, באירופה כבר אין תקן, יש שוק אירופי משותף שקבע שכל הנושא של מכלי לחץ זה הדירקטיבה הזאת.
יוסף יורבורסקי: דרך אגב, על הסעיף הזה אנחנו עבדנו עם כל משרדי הממשלה וגם עם היזמים, שיש להם לא מעט ידע בתחום הזה, קרוב לשנה וחצי, עד שהגענו להסכמות האלה.
יוסף יורבורסקי: אני כן מציע להשאיר את זה as is, כי אין תקן אחר היום למכלי לחץ באירופה מאשר הדירקטיבה.
יוסף יורבורסקי: לכן צריך צו בטיחות.
איתי עצמון: אבל נצטרך לתקן, כי כתוב "אלא בהתאם לתקנים אלה", ואם זה לא תקן - -
יוסף יורבורסקי: תקרא לזה דירקטיבה.
ברוך פוקס: יש לנו פעילות בתחום של CNG גט"ד באירופה.
ברוך פוקס: אני יכול להגיד לך, שמרבית המתקנים באירופה כן מאושרים לפי PED, Pressure Equipment Directive.
ברוך פוקס: אנחנו עובדים על זה בצורה יומיומית.
ברוך פוקס: בתוך Pressure Equipment Directive, למעשה, יש לך אוסף הפניות לתקנים אירופיים או לתקני ISO אחרים הרלוונטיים לצורך העניין.
ברוך פוקס: מרבית המתקנים באירופה אכן מאושרים לפי PED.
איגור דוסקלוביץ: ההערה נכונה.
איגור דוסקלוביץ: למעשה, הדירקטיבה היא תקנה אירופית, וכל התקנים למעשה מחייבים - - - אם מדברים על תקנים, ASME VIII.
איגור דוסקלוביץ: שצוין פה זה גם לא תקן, זאת תקנה אמריקנית.
איגור דוסקלוביץ: זה גם לא תקן.
אופיר אקוניס: איך אתה רוצה לנסח?
אופיר אקוניס: "בהתאם להוראות"?
נועם בריימן: בהתאם לתקנים והוראות אלה, יהיה ברישא של (ב).
לאה ורון: "בהתאם להוראות".
אופיר אקוניס: בסדר, זה לא משנה.
נועם בריימן: "בהתאם להוראות ותקנים".
אופיר אקוניס: תודה, סעיף 2 אושר.
אופיר אקוניס: אנחנו עוברים לסעיף 3.
נועם בריימן: יש סעיף (ג)?
אופיר אקוניס: לא, הורדנו אותו.
נועם בריימן: לא, "הוראות צו זה - -
איתי עצמון: זה לא כאן, אולי זה צריך לבוא בסוף.
משה שפיצר: ראשית, אני לא רואה פה מי מוסמך לבצע עבודות כאלה בכלל.
משה שפיצר: אני לא יודע, אולי כל אחד.
משה שפיצר: שנית, מדוע יש הבדלים מבחינת הטמנת הגז?
אופיר אקוניס: זה מה ששאלתי אותו.
משה שפיצר: אני מחכה לתשובה.
אופיר אקוניס: אני שאלתי על ההטמנה, אמרת שלא צריך.
אופיר אקוניס: שאלתי את זה בהתחלה.
משה שפיצר: מיכלים בלחץ גבוה, האם יש פה בכלל תהליך של רישוי?
משה שפיצר: כלומר, כתוב "לא יקים אדם", אז כל אדם בסופו של דבר, אם הוא עומד בזה, יכול להקים לעצמו מתקן כזה בכל מקום?
משה שפיצר: באיזה תנאים?
משה שפיצר: אני פשוט לא מבין את הדברים עד הסוף.
משה שפיצר: יכול להיות שאני פשוט לא מבין.
נועם בריימן: זה צו הבטיחות, הוא מסדיר את התקנים שלפיהם מוקמים מתקנים.
נועם בריימן: מלבד הנושא הזה, יש עוד תהליכים שמתקיימים במקביל, חלק התקיימו כבר וחלק בטיוטות, כאשר אחד מהם זה הנושא של חובת הרישוי להקמת מתקנים מסוג זה.
נועם בריימן: אנחנו בתהליכי שימוע ציבורי, ממתינים לקבלת התייחסויות הציבור שאמורות להיות מוגשות בשבועיים הקרובים.
נועם בריימן: זה נושא אחד שאמור להסדיר רישיונות, מי רשאי להקים מתקני גט"ד.
נועם בריימן: הצד הנוסף הוא לגבי עבודות.
נועם בריימן: עבודות חייבות, לפי חוק הגז (בטיחות ורישוי) רישוי באופן כללי.
נועם בריימן: גם בנושא הזה של הסמכות ועבודות, נעשית עבודה מול משרד התעשייה, המסחר והתעסוקה בנושא של ההסמכות ורישוי עבודות.
נועם בריימן: זאת עבודה שמתקדמת בתהליך נפרד.
נועם בריימן: אני ממשיך לקרוא: "3.
נועם בריימן: שינוע גט"ד "לא ישנע אדם אלא בהתאם לאמור בחוק שירותי הובלה, ובתקנות שירותי הובלה, התשס"א- 2001".
איתי עצמון: אנחנו רוצים להחיל את הוראות חוק שירותי הובלה והתקנות לפיו על הובלת גט"ד.
איתי עצמון: השאלה היא האם גט"ד לא כבר כלול בתוספת לתקנות או בחוק.
איתי עצמון: למה בעצם נדרשת התוספת כאן?
קריאה: זאת הדגשה.
נועם בריימן: מכיוון שיש לנו פה ממשק, שהוא לא טריוויאלי בין שני דברי חקיקה – חוק הגז (בטיחות ורישוי) מציף את שני הצדדים, אבל התחבורה בדרך.
נועם בריימן: מצאנו לנכון כן להוסיף פה, ואני לא חושב שיש פה - -
אופיר אקוניס: תודה, סעיף 3 אושר.
איתי עצמון: אתם רוצים אולי לכתוב: הוראות חוק שירותי הובלה ותקנות כך וכך יחולו על הובלת גט"ד או על שינוע גט"ד?
נועם בריימן: את הגמישות הזאת אנחנו מכירים.
אופיר אקוניס: בסדר, אישרתי את הסעיף.
נועם בריימן: "מיגון אבטחה וגילוי אש לא יקים אדם מתקן גט"ד אלא אם – (1) במתקן הגט"ד מתקיימות דרישות המיגון והאבטחה שתגדיר משטרת ישראל בהתאם לסוג המתקן ומיקומו; (2) למתקן מונה קצין ביטחון שאישרה משטרת ישראל; (3) הממונה על הביטחון במשרד התשתיות הלאומיות אישר את תוכנית האבטחה שהכין קצין הביטחון של המיתקן, בהתאם להנחיות משטרת ישראל".
נועם בריימן: אנחנו מציעים ב-(4) שינוי, כדי להבהיר לגבי גופים מונחים.
אופיר אקוניס: עד (3) הכול בסדר מבחינת המשטרה והכול מתואם.
אופיר אקוניס: יפה, אז אני אישרתי עד (3) – אישרתי את (1), את (2) ואת (3).
נועם בריימן: אני אציף את הבעיה ואציע את הפתרון.
נועם בריימן: עלתה השאלה על גוף שחל עליו החוק להסדרת הביטחון בגופים ציבוריים, האם הוא צריך מלבד הממונים שחלים מכוח החוק גם קצין ביטחון שאישר לפי סעיף (2).
ירון קדם: קצין הביטחון הוא דבר מובנה בגופים מונחים.
נועם בריימן: בדיוק בגלל היתירות הזאת, הניסוח של סעיף (4) – חשבנו לשנותו מעט.
נועם בריימן: אני אקרא את הנוסח המוצע על ידינו: "(4) חל החוק להסדרת הביטחון בגופים ציבוריים, התשנ"ח-1998, על מי שביקש להקים מתקן גט"ד, לא יחולו הוראות פיסקה (2) והוראות פסקאות (1) ו-(3) יבוצעו בתיאום עם ממונה הביטחון לפי החוק".
נועם בריימן: במקרה הזה לא פונים לקב"ט שלפי סעיף (2), אלא לממונה לפי חוק להסדרת הביטחון בגופים ציבוריים.
נועם בריימן: הנושא הזה תלוי במשטרה.
ירון קדם: בגופים מונחים על פי חוק, יש היום ממונה ביטחון שעובד ואחראי על כל פעולות הביטחון, וזה גם מה שאנחנו רוצים בשאר הגופים.
ירון קדם: מהבחינה הזאת אין לי בעיה, שלא יגדירו את המנב"ט בגופים המונחים, כי הוא דבר מוגדר, כי מעבר לגז הטבעי, כלל פעולות הביטחון שנעשות במתקן - -
אלי משגב: בסעיף 2 הפונקציה היא בסדר, רק שלא תהיה פרשנות שכאילו מדובר באיזה full time job - -
אופיר אקוניס: לא יודע, זה באישור המשטרה.
אלי משגב: שלא ילכו לפרשנות, שאם יצטרכו מחר אדם ל-full time job, זה לא הגיוני - -
אופיר אקוניס: אין קצין ביטחון במשרה מלאה במתקנים?
אופיר אקוניס: המתקנים מאוימים, כידוע לך.
אלי משגב: כן, צריך את הפונקציה.
אלי משגב: אני אומר שצריך את הפונקציה, כי הקב"ט למשל של כל ארגון יכול גם לעשות את זה.
אלי משגב: שלא יתפרש שצריך ללכת לאבסורדים, כי מי שראה את המתקנים האלה, זה לפעמים יכול להיות איזה lift קטן.
ירון קדם: בנושא הזה, כמובן מקובל שאם יש לגוף ממונה ביטחון אחראי על הביטחון, כי זאת בעצם הדרישה, שהוא יהיה אחראי על כל פעולות הביטחון של הגוף שלו באותם מתקנים.
אופיר אקוניס: אם זה נותן לכם את המענה, זה בסדר.
איתי עצמון: אנחנו מאשרים התוספת שהקריא עורך דין נועם בריימן?
אופיר אקוניס: כן, אני מאשר את סעיף (4), עם התוספת.
נועם בריימן: "(5) במתקן הגט"ד הותקנו אמצעי גילוי ואזעקה, ציוד, מכשירים, אבזרים וחומרים מתאימים לכיבוי ומניעת דליקות בהתאם לסידורי הכבאות שתקבע רשות הכבאות" - במקום "הוראות בכתב".
נועם בריימן: בדקנו בחוק שירותי כבאות, "סידורי הכבאות" זה מונח שקיים שם.
אופיר אקוניס: שכולל את ההוראות בכתב?
אופיר אקוניס: נגיד "סידורי הכבאות וההוראות בכתב של רשות הכבאות".
נועם בריימן: אם כבר אז "או", אני לא רוצה להחמיר.
אופיר אקוניס: יש פה מישהו משירותי הכבאות?
אופיר אקוניס: מה הבעיה להוציא בכתב?
סנדרה מוסקוביץ: - - במתקן כלשהו מוציא בסוף הוראות בכתב, מתייחסות לכיבוי ומניעה - -
נועם בריימן: אם כך, "או הוראות בכתב שתקבע רשות הכבאות".
נועם בריימן: "ו" זה מצטבר.
אופיר אקוניס: תודה, זה אושר.
איתי עצמון: איפה יפורסמו ההוראות אלה?
איתי עצמון: איך יקבלו אותן?
אופיר אקוניס: היא הסבירה, אחרי זה הוא מוציא את הדוח.
אופיר אקוניס: אנחנו עוברים לסעיף 5.
נועם בריימן: "5.
נועם בריימן: הפקדה התקנים האמורים בסעיפים 1 ו-2 המופקדים לעיון הציבור - -
איתי עצמון: זה למעשה לא רק התקנים, יש כאן גם דירקטיבה.
נועם בריימן: "התקנים וההוראות", לאור ההערה מקודם.
לאה ורון: "ההוראות והתקנים".
נועם בריימן: "ההוראות והתקנים האמורים בסעיפים 1 ו-2, מופקדים לעיון הציבור במשרדי רשות הגז הטבעי".
איתי עצמון: אני הצעתי להוסיף הוראה, שאפשר יהיה לעיין בהם ללא תשלום.
יוסף יורבורסקי: יש גם במכון התקנים.
יוסף יורבורסקי: עד היום כשעבדנו עם הצווים, יש במכון התקנים עניין מאוד מאוד מוסדר.
יוסף יורבורסקי: יש להם התקנים.
אופיר אקוניס: שואל היועץ המשפטי על התשלום.
אופיר אקוניס: אגב, מה זה הסיפור של התשלום כדי לעיין במסמכים של הממשלה?
לאה ורון: בגלל זכויות יוצרים.
אופיר אקוניס: לעיין באיזה מכתב ביורוקראטי?
קריאה: לנו אין בעיה להוסיף.
קריאה: אני מציע להוסיף: וכל אדם זכאי לעיין בהם בלא תשלום במקום האמור.
אופיר אקוניס: כמה יצבאו על דלתותיכם?
שוקי שטרן: כל העניין שלמכון התקנים לא יבואו, כולם יבואו אלינו.
אופיר אקוניס: מבחינתי אתה יכול גם להכניס את מכון התקנים.
אופיר אקוניס: זה מה שאתה מציע, להוסיף "וכן במכון התקנים"?
שוקי שטרן: אבל אנחנו לא יכולים להגיד שבמכון התקנים זה בלי תשלום.
איתי עצמון: כאן אנחנו מפנים בתקנים האלה להוראות בחקיקה, חקיקת משנה.
שוקי שטרן: בסדר גמור.
נועם בריימן: בסוף הסעיף יבוא: "וכל אדם זכאי לעיין בהם בלא תשלום במקום האמור".
אופיר אקוניס: נכון, הסעיף אושר.
נועם בריימן: "(6) תחילה תחילתו של צו זה 30 ימים מיום פרסומו".
אופיר אקוניס: שלום רב, אני מתכבד לפתוח את הישיבה.
אופיר אקוניס: על סדר היום ייבוא חלקי חילוף לכלי רכב – מעקב וביצוע.
אופיר אקוניס: כזכור לכם, נפגשנו כאן ב-28 ביולי 2009 בישיבה בנושא ייבוא חלקי חילוף לכלי רכב.
אופיר אקוניס: היתה הנחיה של הוועדה למנכ"ל משרד הרווחה בשיתוף עם אנשי המקצוע במשרדו לקיים בחינה מחדש של הוראות נוהל 0707, שעניינו רישוי חלקי מרכב חליפיים לכלי רכב, ולהעביר לוועדת הכלכלה – אם איני טועה, קבענו את מחצית אוגוסט לתוצאות הבדיקה.
אופיר אקוניס: ביקשנו גם בישיבה מהמנכ"ל לחדש את ההידברות עם יבואני חלקי החילוף בתמורה למשיכת עתירתם לבית המשפט העליון כדי לאפשר בחינת הנוהל, ואני מבין ששני הדברים בוצעו – גם מנכ"ל משרד התחבורה הודיע לי שאנשי צוותו הגיעו בהנחייתו להסכם בכתב החתום על ידך, מר עוזי יצחקי, סמנכ"ל בכיר לתנועה, בדבר נוהל 0707, כנדרש, וגם, אני מבין, העתירה אכן נמשכה.
אופיר אקוניס: באותה ישיבה בסוף יולי הודעתי שהוועדה תתכנס לדיון נוסף בנושא ככל שיידרש.
אופיר אקוניס: בשבועיים האחרונים הגיעו אליי פניות מחודשות, שדורשות את התייחסות משרד התחבורה בדבר אי קיום הסכם שנחתם עם היבואנים על ידי מי שאמור לקיימו.
אופיר אקוניס: כמובן שהמטרה שלנו אז וגם היום היא להגיע לרמת בטיחות גבוהה של כל כלי הרכב וגם להבטיח את המשך התחרות החופשית מן הצד השני לטובת הצרכן.
אופיר אקוניס: הונחו לפניי על ידכם, חבריי אנשי משרד התחבורה, גם סיכום פגישה בראשותך, המנכ"ל, מ-8 בנובמבר בנושא נוהל 0707.
אופיר אקוניס: כולם מכירים, אני מניח, את המכתב הזה, וגם סיכום פגישה בראשות מנכ"ל משרד התחבורה, שבו עוזי, אתה רשמת את הסיכום, ואנחנו מבינים שהסיכום כרגע לא בא לידי ביטוי.
אופיר אקוניס: אולי נשמע קודם את מי שפנה אליי, כפי שנהוג.
אופיר אקוניס: האם מה שאמרתי עד עכשיו, פחות או יותר זה המתווה, כלומר אתם הגעתם לסיכום, והסיכום לא מתבצע?
אורי וינקלר: אכן בהתאם לבקשתכם אנחנו משכנו את העתירה.
אורי וינקלר: התקיימו מספר ישיבות עם מר עוזי יצחקי והצוות, נחתמו שני מסמכים, שלצערנו, בחלקם אינם מבוצעים.
אורי וינקלר: העברנו מכתבים, העברנו פניות.
לאה ורון: מה לא מבוצע?
אורי וינקלר: המשרד לא מתכחש לתקפות המסמכים, כלומר קיבלנו אישורים- -
אופיר אקוניס: אתה מדבר על המסמכים מ-8 בנובמבר ומ-22 בנובמבר?
אורי וינקלר: אכן.
אופיר אקוניס: כלומר מנכ"ל משרד התחבורה עמד בסיכומה של ועדת הכלכלה, בהנחה שנכנסו לחגים ולתקופת חופשת הקיץ, ובנובמבר הגיעו הדברים לידי מיצוי.
אורי וינקלר: היינו במספר פגישות אינטנסיביות.
אורי וינקלר: ההסכמים נחתמו.
אורי וינקלר: להפתעתנו, הם בוצעו רק בחלקם.
אורי וינקלר: פנינו מספר פעמים.
אורי וינקלר: התשובה שקיבלנו מהגוף האחראי במשרד התחבורה היה שההסכמים לא מקובלים עליו.
אורי וינקלר: כתוצאה מזה פנינו למר עוזי יצחקי.
אופיר אקוניס: משרד התחבורה בראשות המנכ"ל ומר יצחקי, שהוא סמנכ"ל בכיר, הם הקובעים.
אופיר אקוניס: יש גורם אחר שמתכחש להסכמים במשרד התחבורה?
אלון גלרט: ברשות אדוני, בסיכום הישיבה הקודמת היו שתי המלצות ליו"ר; אחת, מנכ"ל משרד התחבורה עם אנשי מקצוע יקיים בחינה מחודשת של הנוהל 0707 ויעביר דוח עד 15.8.
אלון גלרט: אני לא יודע אם דוח כזה הועבר, וכרגע אנחנו לא עוסקים בזה.
אופיר אקוניס: עודכנתי כל ידי המנכ"ל – זה בסדר גמור, והדבר החשוב זה הסכמי נובמבר, מבחינתי.
אלון גלרט: נכון.
אלון גלרט: והנושא השני, המליץ אדוני לחדש את ההידברות עם יבואני חלקי החילוף, ואכן בהתאם להמלצה התקיימה הידברות, וחלק אחד היה משיכת העתירה לבג"ץ והשני היה הסכמים אליהם הגיעו.
אופיר אקוניס: אני דווחתי על ידי מנכ"ל משרד התחבורה על הכול, גם על חידוש ההידברות, ועל ידכם דווחתי על המשיכה.
אלון גלרט: ואכן הגיעו הסכמים – הסכם אחד מ-8.11, סיכום פגישה בראשות המנכ"ל, סיכום פגישה נוסף בראשות המנכ"ל מ-22.1 ועוד סיכום נוסף, הבהרות, מיום 8.11 של הסמנכ"ל שבין השאר מדבר על כך שכל הרשיונות שהיו בתוקף ב-2009 יחודשו אוטומטית לששה חודשים, ללא כל התניה; ככל שקיימות הצהרות יצרן... לאותו יצרן, רשאי כל יבואן לקבל כל רשיון ללא כל התניה; יבואן אשר בידו רשיון תקף יפנה ישירות למכס ללא צורך קבלת אישור ממשרד התחבורה; ברשיון לא תהיה התניה, כי יש צורך באישור המשרד.
אלון גלרט: אלה ההסכמים.
אלון גלרט: באופן משונה מספר ימים לאחר מכן, ב-21 בדצמבר, התקבל מכתב, שמופנה אמנם למר יחזקאל דסקל, מנכ"ל איגוד לשכות המסחר, אבל הוא בעצם עוסק באנשים שאנחנו מדברים בהם וביבואנים.
אלון גלרט: המכתב הזה ממועדן אליו עם העתק למנכ"ל משרד התחבורה, לסמנכ"ל, אבנר פלור, שרית זוחוביצקי והחברות הרלוונטיות – ספרק, אורי, גדעון וכו'.
אלון גלרט: כותב המכתב על ידי משה ימיני, ראש תחום ייצור, סחר וייבוא: "ב-22.11 התקיימה פגישה בין סמנכ"ל בכיר תנועה, מר עוזי יצחקי, מנהל בכיר אגף הרכב, מר אבנר פלור, לבין נציגי יבואני חלקי המרכב שלא בנוכחות.
אלון גלרט: .. ובפגישה זאת פעלו היבואנים בחוסר תום לב ובחוסר גילוי נאות וסיכמו עם מר עוזי יצחקי על תנאים לייבוא חלקי חילוף, חלקי מרכב, בניגוד להוראות הנוהל ודרישות משרד התחבורה, זאת בידיעה כי כותבם עובר על נוהלי משרד התחבורה שלא במודע ובא בסתירה לנוהל שסוכם אתו ביום 2.9 באותו נושא.
אלון גלרט: במקרה דנן על פי חוק החוזים, התשמ"ג-1973, סעיף 15, פקודת הנזיקין, רשאים אנו לבטל את ההסכם אשר מנוגד לצווים והוראות הנוהל - ציטוט מסעיף 15.
אלון גלרט: "אף לא אחד מהיבואנים הביא לתשומת לבו של מר יצחקי כי לצורך" וכו' – השורה התחתונה פה אומרת שאתם אולי ניה
אלון גלרט: לתם מגעים והגעתם לסיכום מנכ"ל וסמנכ"ל, אבל אתם הטעיתם אותם, וניתן לבטל את זה.
אלון גלרט: בשורה התחתונה אין תוקף לסיכום האלה.
אלון גלרט: בפועל גם זו היתה ההתנהלות.
אלון גלרט: בעקבות זאת פניתי במכתב למר עוזי יצחקי, הבאתי לידיעתו את המכתב.
אלון גלרט: אמרתי: אני לא מעלה על דעתי שהמכתב הזה נכתב על דעתך, אני גם לא מעלה על דעתי שנכתב על דעת הייעוץ המשפטי, ואכן קיבלתי תשובה: "מכתבו של מר ימיני נשלח על דעתו שלו עצמו, ואין בו כדי לשקף את עמדת משרד התחבורה.
אלון גלרט: מר משה ימיני הועמד על טעותו בהתנהלות האמורה.
אלון גלרט: כל הסיכומים בנושא שבנדון מחייבים את שני הצדדים, ונפעל בהתאם".
אופיר אקוניס: מי שמשקף את עמדת משרד התחבורה זה השר, המנכ"ל והפקידות הבכירה.
אופיר אקוניס: לא הפקידות הזוטרה.
אופיר אקוניס: צריכה להיות מדיניות.
אופיר אקוניס: אחרי הסיכום כותב פקיד אחר?
אופיר אקוניס: זה דבר שאתה צריך להסדיר, המנכ"ל.
יעקב גנות: מה שנכתב במכתב הזה זה מבטל את מכתבו שיצא ללא אישור.
אופיר אקוניס: כלומר צריך לחזור לסיכומי נובמבר.
יעקב גנות: אמת.
יעקב גנות: פה מישהו הוציא מכתב ללא הסמכה לכך.
יעקב גנות: עוזי ביטל את המכתב, בזה נגמר הסיפור.
אלון גלרט: ברשותך, אני אוסיף: אנחנו, כמובן, מוקירים ומעריכים את העובדה שהגיעו אתנו לסיכומים וגם את מכתב התשובה, יש רק בעיה אחת – שבפועל זה לא עובד.
אלון גלרט: הסיכומים לא מתבצעים.
אופיר אקוניס: הם נבלמים אצל אותו פקיד?
אלון גלרט: כן.
אלון גלרט: אני מניח שיהיו תשובות, אבל אחוז מסוים לא התקבל, אחוז גדול יותר – יש התניה, בעצם בכל הרשיונות יש התניה.
אלון גלרט: וכל הרעיון של ללכת ישר למכס עם הרשיונות לא מתבצע.
אופיר אקוניס: בבקשה, המנכ"ל.
יעקב גנות: מה שהוצג כאן זה עובדות, ועם עובדות לא מתווכחים.
יעקב גנות: מאידך, אני הבוקר קיימתי דיון.
יעקב גנות: אני מבקש לאפשר לעוזי יצחקי, שהוא מצד אחד חתום על ההסכם ועל הנוהל, ומצד שני ההוראות שלו, ומצד שלישי הוא ביטל את המכתב – לא כל כך מנומס ולא ענייני, מצד רביעי הוא ניהל משא ומתן מול אנשי המכס.
יעקב גנות: אני מבקש שיתייחס.
עוזי יצחקי: אני חייב לחזור לעבר, איך כל הדבר התחיל.
עוזי יצחקי: בשנת 2004 נמצא הצורך להגביר את הפיקוח והבקרה- -
אופיר אקוניס: הייתי מציע להתחיל מסוף יולי 2009.
עוזי יצחקי: בסדר.
עוזי יצחקי: אכן היינו פה, כיבדנו את ההחלטה, יצאנו עם ההחלטה ליישם אותה.
עוזי יצחקי: הגענו להבנות יחד עם הנציגים של היבואנים, וב-8.11 אכן נקבעה פגישה ונחתם סיכום ביני ובין נציג העותרים, שאנו מאמצים את נוהל העבודה שגיבשנו אותו במהלך החודשים האחרונים.
עוזי יצחקי: ביצענו את החלטת מנכ"ל משרד התחבורה להשלים את הפילוט ולראות איך מבוצע הפילוט לאותו נוהל כדי לקבל תמונת מצב אמיתית לביצוע הפילוט, וקבענו לעוד שבועיים לראות את הוצאות.
עוזי יצחקי: חזרנו אכן ב-22.11, וסיכמנו.
עוזי יצחקי: הצגנו את תוצאות הפילוט שהושגו באותם שבועיים וגם לפני כן, ועל פי זה סוכמו הדברים ומיושמים בשטח.
עוזי יצחקי: שני דברים הפריעו בנוהל היבואנים: הנושא של הקשיות, וסוכם עקרוני שערך הבדיקה יהיה פלוס מינוס 20, הגענו להסכמה.
עוזי יצחקי: לגבי העניין של הנגיפה, שזה עוד חלק בנוהל שהפריע להם, הגענו לזה שנתקן אותו, גם תוצאות הפילוט הראו שצריך לתקן אותו, אבל אנחנו נקבל עוד חוות דעת מקצועיות ונתחיל בהליך שלך תיקון הנוהל בתחום הזה, ונתקן את הנוהל בהליך מקובל – הליך של שימוע ציבורי, הבאת כל הגורמים הנוגעים בענף, מי שהיה גם שותף לפילוט ולנוהל, מי שגם עלול לראות עצמו נפגע או מעורב, לכן זה תהליך שייקח מספר חודשים ונתקן את הנוהל.
עוזי יצחקי: זה הליך שעוד ייקח זמן, לגבי העניין של הנגיפה, לכן גם לא יישמנו בפועל את הנוהל הזה.
עוזי יצחקי: לכן גם אמרנו, והגענו גם לסיכום, ואנו עומדים בו, שנאריך את רשיונות הייבוא כדי לתת שהות.
עוזי יצחקי: בדרך כלל אנחנו עושים את זה לשנה, אבל נאריך את זה אוטומטית לששה חודשים, עד 30.6, ללא התניות.
עוזי יצחקי: גם סיכמנו שיופץ חוזר למוסכים ולשמאים, שיודגש שחלק שאינו מתאים לרכב לא יותקן בו, ואכן עמדנו הוצאנו הנחיה גם לשמאים, גם למוסכים.
עוזי יצחקי: אמרנו שכל האמור בסיכומים הללו יהווה בסיס לשינוים שיידרשו בנוהל, ואנחנו הולכים לעדכן את הנוהל.
עוזי יצחקי: זה פן אחד, והדברים האלה בוצעו ומבוצעים הלכה למעשה.
עוזי יצחקי: מעבר לזה, התברר במהלך הדיונים והעבודה המשותפת, גם דברים שאני כסמנכ"ל וגם המנכ"ל שלו, לא היינו מודעים, והבעיה היא ההתנהלות השוטפת, העבודה היום-יומית, ועל זה גם עשינו סיכומים.
עוזי יצחקי: לגבי זה, שאלה סיכומים שלא קשורים לנוהל, וזה המכתב שלי, זה הבהרות לסיכום מיום 8.11.09, זה החיה חלק מצעדים לבניית יחסי אמון ושיתוף פעולה שאני ראיתי לנכון לפתוח.
יעקב גנות: הבהרה מרוככת מאוד של הנוהל.
עוזי יצחקי: זה הצטרף עם צעדים נוספים לבניית יחסי אמון ושיתוף פעולה.
עוזי יצחקי: בנוסף למסמך ההבהרות שהעברתי, שבאתי להקל, באתי לפתוח, מעבר לזה גם שחררנו את כל המכולות שהיו מעוכבות עד אז בנמלים.
עוזי יצחקי: גם היום אנחנו משחררים מכולות בתוך יום עד שלושה ימים.
עוזי יצחקי: אני אישית פניתי למכס וביטלתי נצרך מכס, שזה בדיקה פיזית קפדנית לכל משלוח ומשלוח, אמרתי למכס, לאותן חברות שנוגעות בנושא הזה: תבטלו את הבדיקות הפיזיות לכל משלוח ומשלוח.
עוזי יצחקי: גם פעלתי, ובהנחיה שלי הופסקו גם ביקורות שוטפות בזמן אמת, שהן חלק מתוכנית העבודה השוטפת של משרד התחבורה לפקח ולאכוף בתחום הרכב, בחלקי החילוף.
עוזי יצחקי: הפסקנו ביקורות באותן חברות שאפילו גם אותן חברות הן קשורות לאותן חברות בחלקי חילוף של מרכב, אבל לא ישירות מביאות, כדי לבנות יחסי אמון ושיתוף פעולה.
עוזי יצחקי: לצערי הרב, ההתנהלות של חלק מיבואני חלקי המרכב היתה בניגוד למה שסוכם ובניגוד לרצון לבנות יחסי אמון ושיתוף פעולה, ובאמת באתי בידיים נקיות.
עוזי יצחקי: נמשכו עברות קשות מאוד, שאנו כמדינה וכאושיות השלטון לא יכולים להשלים אתם.
עוזי יצחקי: אציין אי סימון מוצרי תעבורה, שזה חוק הגנת הצרכן, ייבוא חלקי מרכב אסורים בייבוא, שזה בניגוד לצו הפיקוח, ייבוא ללא רשיון, ללא אישור של משרד התחבורה, וזה חוקיות הייבוא, אי עמידה בבדיקות השוואתיות, שזה לפי צו הפיקוח של דבר שהוא נדרש מחלקי חילוף תחליפיים, והצהרות יצרן כוזבות לכאורה שאנחנו גילינו.
אופיר אקוניס: זה התנהלות חלק מיבואני חלקי המרכב.
אופיר אקוניס: פה כתוב: התנהלות יבואני המרכב.
עוזי יצחקי: זה כל הזמן אמרו: אם יש כאלה שסרחו, תתפוס אותם, אבל זה חוזר במספר חברות שאנחנו יבנו אתן פנים מול פנים.
עוזי יצחקי: ההתנהלות הזו הולכת ונמשכת, ונמצאים פה עוד גורמים של משרדי ממשלה, ששבוע שעבר היו חברות שם שהגיעו שם לשימוע ולמצב שאנחנו כמשרד התחבורה לא נוכל להשלים אתו.
עוזי יצחקי: הוא מסר רע לכל הגופים, ועשרות גופים שאנחנו נמצאים אתם במגע ומפקחים עליהם.
עוזי יצחקי: זה שוק ענק, שוק הרכב.
עוזי יצחקי: אתה יכול לראות מה קורה עם הקריאות חוזרות, לכן אני אומר:
עוזי יצחקי: אני באתי והתחייבתי על דברים, אבל צריך פה- -
אופיר אקוניס: האם ההתנהלות הזאת מבטלת את הסיכום?
אופיר אקוניס: אם יש עברות על החוק, תפוס את העבריין ותעניש.
עוזי יצחקי: העברות האלה היו, אבל אנחנו מנסים לפתוח דף חדש ובונים יחסי אמון, ואני מבטל מצרכי מכס וביקורות.
יעקב גנות: אנחנו נותנים כאן כרטיס חופשי לייבוא.
חמד עמאר: לפני זה היו אותן עברות?
אופיר אקוניס: אני מנסה להבין.
אופיר אקוניס: זה הרי לא כולם.
אופיר אקוניס: האם הדבר הזה מבטל את הסיכום?
אופיר אקוניס: זאת השאלה.
אופיר אקוניס: יש כאן דברים, טפל בהם נקודתית, עם המשטרה, כמובן.
לאה ורון: המשרד לביטחון פנים והמשטרה הוזמנו לדיון, ולא מצאו לנכון להשתתף.
אלון גלרט: לאחר אותו מכתב של מר יצחקי, שבו הוא ציין שהסיכומים תקפים, פניתי שוב ב-17.1, וציינתי והדגשתי את העובדה שגם ב-17.1 עדיין לא חל שינוי במצב הדברים בשטח - עדיין ברשיונות יש התניות, עדיין יש רשיונות ייבוא שלא חודשו, ואלה שני דברים מרכזיים בסיכומים.
אלון גלרט: לא קיבלתי תשובה, שזה בסדר.
אלון גלרט: אבל אם היתה טענה שבגינה היו אומרים: יש הסיכומים, ואנחנו רוצים היום לדון אתכם, כי כתוצאה מהסיכומים יש אנשים שמנצלים את זה לרעה –הדבר לא נעשה.
אלון גלרט: מבחינתנו, הדברים שאמר מר יצחקי הם חשובים מאוד, אבל הם לא נוגעים לשאלה ששאל אדוני, האם הסיכומים מתבצעים על ידי משרד התחבורה?
אלון גלרט: אני לא בדקתי באופן אישי, אבל אני חי מפי הלקוחות שלי, שכולם כאן וניתן לשאול אותם, והתשובות חד משמעיות: לא חודשו כל רשיונות הייבוא כפי שהיה צריך להיות עד 31.6, והאמירה שאומרת שלא תהיה בהם התניה לא מתקיימת.
אלון גלרט: אפשר לשאול אותם.
אלון גלרט: אני משוכנע שההנחיה שלכם היא לעשות את זה.
אלון גלרט: למה ביניכם לבין הביצוע בפועל זה לא מתבצע – אין לי תשובה.
אופיר אקוניס: זה גם מה שאני שאלתי.
עוזי יצחקי: כל הסיכומים מתקיימים.
עוזי יצחקי: אישורים – עשרות אישורים הועברו וניתנו עד 30.6.
עוזי יצחקי: יש מספר בקשות לאישורים שהובאו אלינו, שבדקנו וראינו שאין הבסיס המקצועי ואין ההצדקה המקצועית לחדשם, אם זה אין הצהרות יצרן, אם זה הצהרות יצרן שלא הוגשו כנדרש, אם זה דברים בסיסיים שלא היו תקפים ב-2009, לא אתן להכניס אותם עד 30.6.10.
אורי וינקלר: הייתי רוצה להגיב לדברים של מר יצחקי.
אורי וינקלר: באופן שיטתי בכל פעם שאנו מתעסקים בעובדות, בחוקים, בהסכמים, מספרים לנו שגנבנו, אנסנו, רצחנו וכיוצא האלו מבלי עובדות.
אורי וינקלר: מי שעובר על החוק – תפעלו נגדו.
אורי וינקלר: אין לזה שום קשר לזה שיש לנו הסכם, ואנחנו רוצים או לעמוד בהסכם או להגיד שהוא לא תקף.
אורי וינקלר: היו לנו מספר ישיבות בנוכחות מר יצחקי.
אורי וינקלר: גם שם בכל פעם שהגענו לנושאים ענייניים קם פקיד במשרד והתחיל לספר על גנבות ועוולות.
אורי וינקלר: מה זה רלוונטי?
אורי וינקלר: מי שעובר על החוק, טפלו בו.
יעקב גנות: סליחה, ברגע שאתה בודק, אתה מפר את ההסכם.
אופיר אקוניס: אבל אם סוכן ביטוח כלשהו או אדם שמשקיע בשוק ההון עושה דבר שאינו תקין, אז לא מאשימים את כולם אלא מטפלים בו, כי זה נראה לי ביטול גורף.
חמד עמאר: הפסקת ביקורת שוטפת – למה להפסיק את הביקורת?
חמד עמאר: להפך, תבקר, ומי שאתה תופס, תעניש בחומרה.
חמד עמאר: למה לא לבדוק?
יעקב גנות: זה בדיוק מה שאנחנו טוענים.
יעקב גנות: כדי לתת להם הרגשה שאנחנו לא חושדים היתה החלטה לא לעשות ביקורת גורפת.
חמד עמאר: ביטול הביקורת.
חמד עמאר: אני חושב שצריך להמשיך עם הביקורת.
יעקב גנות: אבל באו לקראתם.
אופיר אקוניס: אם יש לך חמשת הסעיפים האלה על אנשים ספציפיים, טפל בהם.
אופיר אקוניס: כולם עושים אותן עברות?
אופיר אקוניס: חיים נאור, בבקשה.
חיים נאור: מי שחושש מבדיקה ומי שמנסה לבטל את הוראה 0707, כנראה יודע למה הוא חושש מזה, ואני מתפלא על משרד התחבורה שנתנו להם אפשרות להכניס חלפים בלי לבדוק.
חיים נאור: זה מאפשר לא לכולם אבל כפי שכבודו אמר, כדי לדעת אם כולם עושים את זה, צריך לבדוק, ואם לא בודקים, לא יודעים שכולם עושים ,גם לא יודעים מי עושה את זה.
חיים נאור: ויש כאלה שעושים את זה.
חיים נאור: עובדתית, אני יכול להצביע על כמה כאלה שיושבים פה שהכניסו מכסי מנוע מאלומיניום ברכבים שלנו במקום מכסי מנוע מפלדה, לא תואמים בכלל את החלק המקורי.
חיים נאור: המקורי הוא אלומיניום, התחליפים הוא פלדה, בסדרי גודל של פי שלושה במשקל, בסדרי גודל של נועל מכסה מנוע שמקבל מכה מ-16 קילו והבולמים שלו זה לא בדיוק – אז כל הדברים האלה, אם לא בודקים, לא יודעים.
חיים נאור: עובדתית, מכניסים את המכסים האלה.
חיים נאור: מכניסים פח שהוא נקרא פח, אבל הוא פלסטיק, שעליו יושב מנגנון נועל מנוע, והחלק הזה לא תואם לחלק המקורי, לא מחזיק את מכסה המנוע, וכתוצאה מזה יש תאונה.
חיים נאור: אלה עובדות.
חיים נאור: מביאים מאוורר מנוע שאינו בטיחותי לכל הדברים, בטענה שהולכים להציל את האזרח התקין, ומכניסים לו מנוע משופץ אחר כך, כי המאוורר לא מצליח לקרר את המנוע.
אופיר אקוניס: את הדיון הזה קיימנו.
אופיר אקוניס: אני ביקשתי לראות האם החלטות של ועדת הכלכלה מסוף יולי מתבצעות.
חיים נאור: אני מבקש ממשרד התחבורה לא לקבל החלטות של לא לבדוק.
חיים נאור: זה מקור לפתח להכנסת חלפים לא טובים לארץ, גם מסוכנים.
אופיר אקוניס: אילן מלמד, מנכ"ל איגוד המוסכים.
אילן מלמד: קודם כל, המוסכים הם שותפים של כל יבואני החלקים, והאינטרס שלנו זה שהחלקים שמגיעים לארץ יהיו איכותיים ובטיחותיים.
אילן מלמד: הוראת הנוהל מדברת על החלקים, לא על היבואנים, וצריכים להתרכז בנושא החלפים.
אילן מלמד: אנחנו לא ממליצים להתפשר על נושא הבטיחות.
אילן מלמד: אנחנו מבקשים שמשרד התחבורה גם יוציא הוראת נוהל חד משמעית למוסכים, כי יצאה לשמאים, ולא למוסכים, וזה חלק מהסיכומים, שחל איסור מוחלט על בעלי המוסכים להתקין חלק חליפי שלא תואם למקורי מבחינת המידות שלו- -
אופיר אקוניס: זה אמר מר יצחקי שיצאה.
אילן מלמד: היא לא יצאה למוסכים.
אילן מלמד: ושלא יהיה מצב שמוסכים יצטרכו להתאים את הרכב לחלק במקום את החלק לרכב, וכמובן, שכל זה מתוך מחויבות מקצועית שלנו לכל נושא הבטיחות ולקהל הלקוחות.
אופיר אקוניס: רק אקרא לך את סעיף 2 ממסמך ההסכמות: יופץ חוזר למוסכים ולשמאים.
אופיר אקוניס: אומר מנכ"ל איגוד המוסכים שהחוזר לא הגיע אליהם.